b'\n_START_ARTICLE_\nMuurolan lukio\n_START_PARAGRAPH_\nMuurolan lukio oli Rovaniemell\xc3\xa4 Muurolan kyl\xc3\xa4ss\xc3\xa4 sijainnut lukio, joka lakkautettiin vuonna 2016. Lukiolta oli noin 25 kilometri\xc3\xa4 Rovaniemen keskustasta lounaaseen. Lukion kanssa samalla kankaalla sijaitsee my\xc3\xb6s Muurolan peruskoulu. Ennen vuotta 2006 Muurolan lukio sijaitsi Rovaniemen maalaiskunnan puolella ollen maalaiskunnan ainoa lukio. Koulu aloitti toimintansa 5-vuotisena keskikouluna vuonna 1962, ja se laajennettiin 8-vuotiseksi eli lukion sis\xc3\xa4lt\xc3\xa4v\xc3\xa4ksi vuonna 1969. Muurolan yhteiskoulun ensimm\xc3\xa4isten vuosien ylioppilaista valtakunnallisesti tunnetuin on maaherra-ministeri-kansliap\xc3\xa4\xc3\xa4llikk\xc3\xb6 Hannele Pokka, joka k\xc3\xa4vi jo kansakoulua samassa kyl\xc3\xa4ss\xc3\xa4. _NEWLINE_Oppilaita lukiossa oli hieman alle kuusikymment\xc3\xa4. Opettajia koulussa oli 16. Lukion viimeisen\xc3\xa4 rehtorina toimi Reino Eero.  _NEWLINE_Muurolan lukion abiturientit tekiv\xc3\xa4t perinteisesti abimatkan Helsinkiin abivuotensa toisen jakson alussa._NEWLINE_Kes\xc3\xa4kuussa 2015 Rovaniemen kaupunginhallitus hyv\xc3\xa4ksyi esityksen lukion lakkauttamisesta syksyst\xc3\xa4 2016 alkaen. Lakkautuksen seurauksena lukion oppilaat siirtyv\xc3\xa4t Rovaniemen keskustan lukioihin syyslukukaudeksi 2016, tosin lukuvuodeksi 2015\xe2\x80\x932016 lukioon valituille annettiin mahdollisuus siirty\xc3\xa4 suoraan Rovaniemen keskustassa sijaitsevaan Lyseonpuiston lukioon.'